Rocketfuel Entertainment

Rocketfuel Entertainment Sdn. Bhd. ialah sebuah syarikat media dan hiburan, label rakaman dan pengurusan bakat Malaysia yang merupakan anak syarikat milik penuh Astro Malaysia Holdings. Ditubuhkan pada 2017, Rocketfuel bertanggungjawab memajukan ruang pasaran pemengaruh dengan bakat yang digilap, dijana oleh pendekatan dinamik kepada pengurusan bakat dan kandungan digital.

Operasi

Pembahagian
Operasi Rocketfuel Entertainment terdiri daripada empat pembahagian utama berikut:
 Rocketfuel Talents (pengurusan bakat) – Rocketfuel Talents juga menguruskan beberapa artis popular di Malaysia seperti Zizan Razak, Remy Ishak dan Lisa Surihani. Selain itu, Rocketfuel Entertainment juga menguruskan lebih daripada 400 artis termasuk selebriti ternama, orang yang berpengaruh yang mempunyai latar belakang yang berbeza, serta pelakon ternama dan penyanyi terkemuka juga berada di bawah pengurusan Rocketfuel Entertainment.
 Rocketfuel Records (label rakaman) – Label rakaman bebas dengan artis-artis di bawahnya termasuk Hael Husaini, Syamel, Ara Johari dan ramai lagi. Ia juga mempunyai sub-brand yang bernama Indie Space Station yang fokus kepada independent (bebas) muzik di negara ini.
 Rocketfuel Network (kandungan digital) – Ia terlibat dalam kandungan media digital bersama pencipta kandungan dan IP baharu.
 Rocketfuel Live (acara langsung) – Ia juga menganjurkan acara secara langsung yang berbentuk hiburan atau iklan promosi untuk klien.

Rujukan

Pautan luar
 
 
 
 
 

Syarikat media Malaysia
Syarikat rakaman Malaysia
Syarikat yang berpangkalan di Kuala Lumpur
Syarikat yang ditubuhkan pada 2017
Penubuhan 2017 di Malaysia